budú od 1. januára 2004 v tom ktorom type štátnej správy pracovať. Zmenami prechádza i štátna správa v Prešovskom kraji. "V odboroch informatiky a robotníckych profesiách na údržbu budov zatiaľ nemáme upresnený počet zamestnancov. Počet odborných pracovníkov zostane zachovaný, prípadne dôjde k zníženiu stavov. Pracovníci vnútornej správy budú mať zastúpenie v každom z trinástich doterajších okresov, či už na obvodných úradoch alebo detašovaných pracoviskách. Odbory živnostenského podnikania budú v Prešove, Bardejove, Kežmarku, Poprade, Starej Ľubovni, Stropkove a Vranove nad Topľou. Obrana a hospodárska mobilizácia by mali zostať v desiatich doterajších pracoviskách a nové pracoviská sa plánujú v Levoči a v Sabinove. Civilná ochrana bude mať pracovníkov v deviatich mestách aj s Levočou. Oblasť správy majetku by mala byť v ôsmich obvodoch. Problémy kriminality, rómskej otázky a protidrogového pôsobenia budú riešiť piati pracovníci z krajského úradu pre celý kraj," uviedol na stretnutí s novinármi prednosta Krajského úradu v Prešove Jozef Polačko. Dodal, že uvažujú o vysunutých pracoviskách v mestách, kde nebudú detašované pracoviská.